1899. gads

1899. () bija parastais gads, kas sākās svētdienā.

Notikumi

Janvāris 
 1. janvāris — Steitenailenda un Kvīnsa tika pievienota Ņujorkai.
 19. janvāris — Tika izveidota Angļu- Ēģiptiešu Sudāna.
 21. janvāris — Opel motors sāka savu biznesu.
 23. janvāris — Dibināta Pirmā Filipīnas Republika.

Februāris 
 4. februāris — sākās Filipīniešu-ASV karš.

Marts 
 6. marts — Fēlikss Hofmans patentē aspirīnu
 8. marts — Dibināts Vācijas futbola klubs Frankfurtes "Eintracht".

Maijs 
 16. maijs — Tika dibināts Brazīlijas futbola klubs EC Vitória.
 18. maijs — darbu sāka pirmā Hāgas miera konference (darbojās līdz 29. jūlijam). Konferencē piedalījās 26 valstis un pieņēma 3 konvencijas un 3 deklarācijas.

Oktobris 
 11. oktobris — Sākās Otrais Būru karš.

Novembris 
 8. novembris — Ņujorkā atvērts Brounksas ZOO.
 29. novembris — Dibināts Spānijas futbola klubs FC Barcelona.

Decembris 
 16. decembris — Dibināts Itālijas futbola klubs AC Milana.

Dzimuši 
 3. februāris — Lao Še (老舍, Lǎo Shě), ķīniešu rakstnieks (miris 1966. gadā)
 7. februāris (j.s., pēc v.s. ) — Arvīds Pelše, latviešu vēsturnieks, PSRS politiķis (miris 1983. gadā)
 23. februāris — Ērihs Kestners (Erich Kästner), vācu rakstnieks (miris 1974. gadā)
 1. marts — Erihs fon dem Bahs-Celevskis (Erich von dem Bach-Zelewski), esesietis (miris 1972. gadā)
 29. marts — Lavrentijs Berija (ლავრენტი ბერია, Лаврентий Павлович Берия), PSRS valsts darbinieks (miris 1953. gadā)
 1. aprīlis — Gustavs Celmiņš, latviešu karavīrs, politiķis (miris 1968. gadā)
 22. aprīlis (j.s., pēc v.s. ) — Vladimirs Nabokovs (Владимир Набоков), krievu, ASV rakstnieks, dzejnieks, tulkotājs un literatūrkritiķis (miris 1977. gadā)
 10. maijs — Freds Astērs (Fred Astaire), amerikāņu dejotājs, aktieris (miris 1987. gadā)
 3. jūnijs — Gerģs Bēkēši (Békésy György), ungāru biofiziķis (miris 1972. gadā)
 1. jūlijs — Čārlzs Lotons (Charles Laughton), angļu aktieris (miris 1962. gadā)
 6. jūlijs — Folke Rogards (Folke Rogard), zviedru jurists un sabiedriskais darbinieks (miris 1973. gadā)
 7. jūlijs — Džordžs Kjūkors (George Cukor), amerikāņu kinorežisors (miris 1983. gadā)
 12. jūlijs — Fricis Alberts Lipmanis (Fritz Albert Lipmann), vācu/amerikāņu bioķīmiķis (miris 1986. gadā)
 17. jūlijs — Džeimss Kegnijs (James Cagney), ASV kinoaktieris (miris 1986. gadā)
 21. jūlijs — Ernests Hemingvejs (Ernest Miller Hemingway), ASV rakstnieks (miris 1961. gadā)
 23. jūlijs — Gustavs Heinemanis (Gustav Heinemann), Vācijas prezidents (miris 1976. gadā)
 13. augusts — Alfreds Hičkoks (Alfred Hitchcock), angļu kinorežisors (miris 1980. gadā)
 24. augusts — Horhe Luiss Borhess (Jorge Luis Borges), Argentīnas rakstnieks, dzejnieks (miris 1986. gadā)
 3. septembris — Frenks Bērnets (Frank Macfarlane Burnet), Austrālijas virusologs (miris 1985. gadā)
 25. decembris — Hamfrijs Bogarts (Humphrey Bogart), ASV aktieris (miris 1957. gadā)

Miruši 

 16. februāris — Felikss Fors (Félix Faure), Francijas prezidents (dzimis 1841. gadā)
 16. marts — Otniēls Čārlzs Māršs (Othniel Charles Marsh), amerikāņu paleontologs (dzimis 1831. gadā)
 3. jūnijs — Johans Štrauss (Johann Strauss), austriešu komponists (dzimis 1825. gadā)
 10. jūnijs — Ernests Šosons (Ernest Chausson), franču komponists (dzimis 1855. gadā)
 16. augusts — Roberts Bunzens (Robert Bunsen), vācu ķīmiķis (dzimis 1811. gadā)